Diari Oficial de la Generalitat Valenciana


Sumari del DOGV 4210, del 14-03-2002 (2002/2208)

ACORD de 7 de febrer de 2002, de la Comissió Territorial d'Urbanisme de Castelló, relatiu al pla especial de reserva d'un sòl dotacional en el municipi de Vistabella del Maestrazgo.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4210

Data del DOGV
:   14-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2208


Data del document
:   07-02-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vistabella del Maestrat
    * pla d'urbanisme

ACORD de 7 de febrer de 2002, de la Comissió Territorial d'Urbanisme de Castelló, relatiu al pla especial de reserva d'un sòl dotacional en el municipi de Vistabella del Maestrazgo. [2002/2208]
  
Vist el pla especial de reserva d'un sòl dotacional en el municipi de Vistabella del Maestrazgo, i de conformitat amb els següents:
  
Antecedents
  
Primer
  
El ple de l'Ajuntament de Vistabella, en la sessió de 16 de juliol de 2001, va acordar sotmetre a informació pública el pla especial que acompanya al projecte per a la construcció d'una caseta de productes pecuaris a la parcel·la 10 del polígon 26 de rústica, en el sòl no urbanitzable comú, la qual cosa es va produir mitjançant edictes inserits en el DOGV núm. 4.065, de 16 d'agost de 2001, en el BOP núm. 94, de 7 d'agost de 2001, i en el periòdic Mediterráneo de 27 d'agost de 2001, durant el termini d'un mes. Durant el citat període no es va produir cap al·legació, i es procedeix a aprovar provisionalment el document de 5 de novembre de 2001, i té entrada en aquest Servei Territorial d'Urbanisme de 30 de novembre de 2001.
  
Segon
  
El projecte consta de memòria, pla d'informació i pla d'ordenació, al qual s'adjunta memòria valorada i croquis de la caseta per a subproductes agrícoles.
  
Tercer
  
L'objecte del pla especial és complementar amb els documents característics d'aquests plans la realització material de l'obra pública consistent en la construcció d'una caseta per a subproductes pecuaris en la parcel·la 10 del polígon 26 de rústica de Vistabella, de propietat municipal.
  
Els terrenys en què s'implanta aquesta nova reserva no canvien de classificació, i es mantenen en la categoria de sòl no urbanitzable comú SNUC4 de les normes subsidiàries.
  
Quart
  
S'ha sol·licitat, en data 3 de desembre de 2001, un informe a la Direcció Territorial de la Conselleria de Medi Ambient, i s'ha rebut sense apreciar-se cap condicionant, amb data 15 de gener de 2002.
  
Fonaments de dret
  
Primer
  
L'article 81 de la Llei 6/1994, de 15 de novembre, Reguladora de l'Activitat Urbanística (LRAU), estableix que la realització material de tota obra pública exigeix verificar la seua compatibilitat amb l'ordenació urbanística i territorial. El procediment previst en l'article 81 de la LRAU per a efectuar tal verificació està desenvolupat en els articles 169 a 171 del Reglament de Planejament de la Comunitat Valenciana, aprovat pel Decret 201/1998, de 15 de desembre (RPCV). Segons tots aquests preceptes, aquesta verificació es porta a terme sotmetent el projecte d'obra als tràmits propis de l'aprovació dels plans especials.
  
En el present cas, l'Ajuntament de Vistabella necessita dur a terme el projecte de construcció de la caseta de productes pecuaris en la parcel·la 10 del polígon 26 de rústica, en el sòl no urbanitzable comú en terrenys de propietat municipal, per al qual ha utilitzat el procediment previst en els citats preceptes legals.
  
Segon
  
La documentació és correcta, de conformitat amb el que resulta de l'article 81 de la LRAU i l'article 170 del RPCV. En aquest sentit, i de conformitat amb el que exigeix aquests preceptes, s'ha completat el document del projecte bàsic de l'obra amb els documents característics del pla especial.
  
Tercer
  
Segons el que assenyala l'article 170.4 del RPCV rebut el projecte, la Conselleria competent en matèria d'urbanisme pot declarar-lo compatible amb l'ordenació urbanística, bé siga perquè no la modifica o perquè es resol modificar-la assumint en aquella el projecte de nova obra pública. En el cas que ens ocupa s'entén que l'obra pública no modifica l'ordenació territorial més enllà de la mera implantació de la construcció que es pretén realitzar, per la qual cosa és innecessari comprovar la coherència del model territorial i urbanístic resultant, i sense perjudici de les preceptives autoritzacions que s'hauran de concedir per al desenvolupament de l'activitat prevista en el seu ús, no existeix en matèria urbanística i d'ordenació territorial cap objecció a la seua realització, per la qual cosa procedeix declarar-lo compatible amb l'ordenació urbanística i aprovar definitivament el pla.
  
Quart
  
De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta al dictamen previ de la Comissió Territorial, dictamen que en el cas de municipis de menys de 50.000 habitants, tindrà directament efectes de resolució executòria.
  
En virtut de tot el que s'ha exposat anteriorment la Comissió Territorial d'Urbanisme de Castelló acorda aprovar definitivament el pla especial que s'acompanya del projecte per a la construcció d'una caseta de productes pecuaris en el sòl no urbanitzable de les Normes Subsidiàries de Vistabella.
  
Contra el present acord, que no posa fi a la via administrativa, podrà interposar-se recurs administratiu d'alçada en el termini d'un mes, davant del conseller d'Obres Públiques, Urbanisme i Transports, això sense perjudici d'utilitzar qualsevol altre recurs que es considere oportú.